God sien en hoor alles - www.bybelkennis.co.za
As secret worship is better the more secret it is, so public worship is better the more public it is. —Matthew Henry
Ek het die ellende van my volk in Egipte duidelik gesien en hulle noodkrete gehoor. Ek het hulle lyding ter harte geneem (Eksodus 3:7)
Wat ‘n bemoediging: ons dien nie ‘n blinde of dowe God nie. Hy is nie onkundig nie; Hy is nie onverskillig nie – Hy neem ons swaarkry ter harte. Maak nie watter beproewing ek besig is om deur te gaan nie, God weet daarvan.
As God weet, gee Hy om; wanneer God omgee, tree Hy op. Net soos Hy sy volk in Egipte uit hulle slawerny verlos het, het Hy opgetree om ons in Jesus Christus te red. Maak nie saak hoe lank dit neem nie, hoe swaar die lewe ook al is, kan jy van een waarheid verseker wees: God weet,
God sal optree om ons te verlos. Ons moet net geduldig op Hom wag. Al moet jy lank wag, vertrou net. Hierdie wêreld is nie ons tuiste nie. Ons moet verwag om soms swaar te kry. Ons kan egter moed skep, want God se besigheid is om ons te verlos.